Divovska sabljasta antilopa
Divovska sabljasta antilopa (Hippotragus niger variani), znana i kao palanca-negra-gigante na portugalskom, velika je i rijetka vrsta sabljaste antilope, endemska području oko rijeka Cuango i Luando u Angoli. 

Tokom godina je postojao veliki stupanj nesigurnosti oko broja životinja koje su preživjele Angolski građanski rat. U siječnju 2004. godine, skupina znanstvenika iz Centra za znanstvene studije i istraživanja pri Katoličkom univerzitetu u Angoli, predvođena dr. Pedroom vaz Pintom, uspjela je prikupiti fotografske dokaze jednog od preostalih krda u NP Cangandala. 

Divovska sabljasta antilopa je nacionalni simbol Angole te uživa veliko poštovanje među narodom. Ovo je, moguće, jedan od razloga zašto je vrsta preživjela dugogodišnji građanski rat. Također, ona je službeni simbol angolske nogometne reprezentacije. U afričkoj mitologiji, kao i ostale antilope, simbolizira živost, brzinu, ljepotu i vizualnu oštrinu. 

Prema IUCN-ovom crvenom popisu, smatra se kritično ugroženom.

Antilope
Fauna Afrike